text: ময়মনসিংহে আন্দোলনরত শ্রমিকদের উপর হামলার ঘটনায় বাম জোটের প্রতিবাদ – Odhikar BD
  ময়মনসিংহে আন্দোলনরত শ্রমিকদের উপর হামলার ঘটনায় বাম জোটের প্রতিবাদ
  ময়মনসিংহ প্রতিনিধি:: ময়মনসিংহের ভালুকায় বকেয়া বেতনের দাবিতে আন্দোলনরত শ্রমিকদের উপর মালিকপক্ষের মস্তান, পুলিশ ও ইন্ডাষ্ট্রিয়াল পুলিশের হামলার সময় হামলা থেকে বাঁচতে দৌড়াতে যেয়ে ট্রাক চাপায় দুই শ্রমিকের মৃত্যুতে ক্ষোভ ও প্রতিবাদ এবং শ্রমিক হত্যার বিচার ও শ্রমিকদের বকেয়া মজুরি পরিশোধের দাবি জানিয়ে বিবৃতি দিয়েছে বাম জোট ময়মনসিংহ জেলার নেতৃবৃন্দ।
  বাম গণতান্ত্রিক জোট ময়মনসিংহ জেলার পক্ষে বিবৃতি প্রদান করেন বাম জোট ময়মনসিংহ জেলার সমন্বয়ক ও বাসদ জেলা ইনচার্জ ইমাম হোসেন খোকন, সিপিবি জেলা সাধারণ সম্পাদক শেখ বাহার মজুমদার, বাসদ (মার্ক্সবাদী)র জেলা সমন্বয়ক শেখর রায়, বিপ্লবী ওয়ার্কার্স পার্টির জেলা সভাপতি শাহজাহান, গণতান্ত্রিক বিপ্লবী পার্টিও মহানগর আহবায়ক আজহারূল ইসলাম আজাদ এবং গণসংহতি আন্দোলনের জেলা সম্পাদক মন্ডলীর সদস্য অমিত হাচান দীপু।
  নেতৃবৃন্দ অবিলম্বে নির্যাতনকারী পুলিশ সদস্যদের চিহ্নিত করে তাদেও বিরুদ্ধে যথাপোযুক্ত আইনি ব্যবস্থা এবং ক্রাউন ওয়্যারস লিঃ এর মালিককে গ্রেপ্তার করে শ্রমিক হত্যার দায়ে বিচারের সম্মুখিন করার জোর দাবি জানান